Mèh padha karo bisbol utawa sofbol]] dolanan kasti dumadi saka rong golongan. Golongan kang siji namplèk terus mlayu ngubengi lapangan lan bisa terus mlebu "omah" (kaya "homerun"). Golongan sijiné njaga lan nyegat playuné golongan mungsuhé. Bédané karo "baseball" ya iku yèn ing "baseball" mungsuhé mung dicegat terus ditèmpèli bal, nanging sajeroning kasti juru main jaga olèh mbalang (ngempuk) mungsuhé saka kadohan. Yèn ana juru main kang namplèk banjur mlayu utawa juru main liya kang mlayu saka hong siji menyang hong liyané kena empuk, klompoké banjur ganti golongan jaga, lan golongan kang jaga ganti mlebu omah lan namplèk bal mbaka siji. Saben juru main kang bisa mlebu omah olèh biji siji, mangkono saterusé kang olèh biji paling akèh ing pungkasan dolanan menang.